b'\n_START_ARTICLE_\n39. pehotni polk (Italija)\n_START_SECTION_\nZgodovina\n_START_PARAGRAPH_\n39. pehotni polk je skupaj s 40. polkom sestavljal brigado Vittorio Emanuele, ki je bila ustanovljena leta 1859 v Torinu s prostovoljci iz Bene\xc4\x8dije in Romanje, ki so pri\xc5\xa1li na pomo\xc4\x8d Piemontu. Med letoma 1859 in 1861 je bila polovica brigade, 39. polk, nastanjena v Markah, Umbriji in ju\xc5\xbeni Italiji. Leta 1866 je polk v okviru tretja vojna za neodvisnost Italije|tretje vojne za neodvisnost osvojil Bene\xc4\x8dijo in del Furlanije. Dne 20. septembra 1870 je predrl Vatikansko obzidje (Porta Pia) in osvojil Pape\xc5\xa1ko dr\xc5\xbeavo, s \xc4\x8dimer se je zaklju\xc4\x8dilo zedinjenje Italije. Med prvo svetovno vojno je bil polk nastanjen na so\xc5\xa1ki fronti, kjer je bil zdesetkan. Od leta 1921 do leta 1926 je deloval v Neaplju, kjer je Mussolini sprva nameraval ustvariti bazo za stike s kolonijami v Afriki._NEWLINE_Ko je bila leta 1926 reorganizirana sestava oboro\xc5\xbeenih sil, je bila brigata ukinjena in ostanki njenih bataljonov so bili dodeljeni v 12. oziroma 75. polk. Leta 1934 je bil polk obnovljen z imenom 39. pehotni polk Bologna in uvr\xc5\xa1\xc4\x8den v 23. pehotno brigado kot oficirska \xc5\xa1ola, s priklju\xc4\x8ditvijo dotedanje oficirske \xc5\xa1ole iz Salerna._NEWLINE_V letih 1935/1936 sta bila dva njegova bataljona na fronti v Etiopiji. Leta 1939 je bila \xc5\xa1ola ukinjena in polk se je zdru\xc5\xbeil s 40. pehotnim in 10. artilerijskim polkom v Pehotno divizijo Bologna, ki je bila poslana v Afriko. Leta 1940 je bil polk nastanjen v Tripolitaniji. Leta 1941 je bil udele\xc5\xbeen v bitkah za al Adm, Tobruk in Sidi Rezegh, leta 1942 pa v bitkah za Fuko, Marsa Matruh in el Alamein, kjer je bil pokon\xc4\x8dan. Decembra 1942 je bil polk tudi uradno razpu\xc5\xa1\xc4\x8den.'